Καλλιθέα, 11/09/2024

Αριθ. πρωτ. : - **43452** -

Κοινό

**ΠΡΟΣ:**

**Τον κ. Πρόεδρο του Δημοτικού Συμβουλίου**

|  |
| --- |
| Πληροφορίες :  |
| Τηλέφωνο : 210 9565618 (εσωτ.1) |
| e-mail : antidimarxospaidikisagogis-athlisis@kallithea.gr |
| [https://kallithea.gr](https://kallithea.gr/?page_id=19408)  |

**ΘΕΜΑ: «Συμμετοχή του Δήμου μας ως συν διοργανωτή στις Αθλητικές διοργανώσεις «Kallithea Half Marathon» & «Kallithea Night Run» και παραχώρηση** δικαιώματος χρήσης δημοτικών οδών και κοινοχρήστων χώρων του Δήμου Καλλιθέας για τη διεξαγωγή των παραπάνω αγώνων

Κύριε Πρόεδρε,

 Παρακαλούμε όπως στα θέματα της ημερήσιας διάταξης συμπεριλάβετε και το στην περίληψη αναγραφόμενο θέμα και εγκρίνετε τη συμμετοχή του Δήμου μας ως συν διοργανωτή στους αγώνες δρόμου **«Kallithea Marathon»** με ημερομηνία διεξαγωγής την **Κυριακή 22 Σεπτεμβρίου 2024** & **«Kallithea Night Run»** με ημερομηνία διεξαγωγής το **Σάββατο 19 Οκτωβρίου 2024 και εγκρίνετε την παραχώρηση** δικαιώματος χρήσης δημοτικών οδών και κοινοχρήστων χώρων του Δήμου Καλλιθέας διότι οι πιο πάνω αγώνες θα πραγματοποιηθούν σε κοινόχρηστους χώρους της Πόλης.

Έχοντας υπόψη: 

Καθώς επίσης και

1. Τον Ν.2725/1999 (ΦΕΚ 121/Α/1999) «Ερασιτεχνικός και επαγγελματικός αθλητισμός και άλλες διατάξεις», όπως ισχύει σήμερα και ειδικότερα το άρθρο 56Α με θέμα «Ένταξη των αθλητικών εγκαταστάσεων σε κατηγορίες» όπου στην παρ. 1.β «Ειδικές αθλητικές εγκαταστάσεις», αυτού, αναγράφεται «…*Ομάδα Ζ2: Προσωρινές εγκαταστάσεις ή διαμορφώσεις για διοργάνωση αγώνων σε φυσικό περιβάλλον, όπως θάλασσα, ποτάμι, λίμνη, δάσος, βουνό ή* ***σε δημόσιους δρόμους ή σε κοινόχρηστους χώρους πόλεων****..*»
2. Τον Ν.4726/2020 (ΦΕΚ 181/Α/2020) «Αναμόρφωση θεσμικού πλαισίου των αρχαιρεσιών των αθλητικών φορέων, διακρινόμενοι συνοδοί αθλητών ΑμεΑ, σύσταση Εθνικής Πλατφόρμας Αθλητικής Ακεραιότητας, Ελληνική Ολυμπιακή Επιτροπή (Ε.Ο.Ε.), Ελληνική Παραολυμπιακή Επιτροπή (Ε.Π.Ε.) και άλλες διατάξεις», όπως ισχύει σήμερα και ειδικότερα το άρθρο 15 αυτού, με θέμα «*Άδεια λειτουργίας των αθλητικών εγκαταστάσεων – Τροποποίηση του άρθρου 56Β του Ν.2725/1999*» όπου ρητά αναγράφεται : «…*Για την ομάδα Ζ2: Δεν απαιτείται έκδοση άδειας λειτουργίας, παρά μόνο:…ββ)* ***παραχώρηση του δικαιώματος χρήσης από τον ιδιοκτήτη της έκτασης****, εκτός των περιπτώσεων που γίνεται χρήση κοινών σε όλους πραγμάτων, όπως θαλάσσιος ή εναέριος χώρος…*»
3. Το με αρ. πρωτ. (Δήμου Καλλιθέας) 41761/03-09-2024 αίτημα του Φιλαθλητικού Συλλόγου Καλλιθέας Μοσχάτου Ταύρου – με συνημμένα τα με αρ. πρωτ. 4505/13-06-2024 και 4506/13-06-2024 έγγραφα του Συνδέσμου Ελληνικών Γυμναστικών και Αθλητικών Σωματείων - με το οποίο ζητείται:

α) Για τη διεξαγωγή του αγώνα Kallithea Half Μarathon την Κυριακή 22 Σεπτεμβρίου 2024 «…*η άδεια χρήσης των εξής δρόμων:*

*Από Επαμεινώνδα και Πεισιστράτου έως Λάμπρου Κατσώνη και Δοϊράνης από τις 08:00 έως τις 11:15*

*Από Δοϊράνης και Λάμπρου Κατσώνη έως και Ευριπίδου και από Ευριπίδου έως και Δημοσθένους από τις 08:00 έως τις 13:30»*

β) Για τη διεξαγωγή του αγώνα Kallithea Night Run, η άδεια χρήσης *«…της Πλατείας Τζιτζιφιών το Σάββατο 19 Οκτωβρίου από τις 08:00 έως τις 23:30. Ο αγώνας διεξάγεται επί της Λεωφόρου Ελ. Βενιζέλου..*»

4. Το με αρ. πρωτ.( Δήμου Καλλιθέας) 44541/16-09-2024, αίτημα (Ορθή Επανάληψη )του

 Φιλαθλητικού Συλλόγου Καλλιθέας Μοσχάτου Ταύρου με συνημμένα τα με αριθμ. πρωτ.

 4506/13/6/2024 και 4459/20/07/2023 έγγραφα του Συνδέσμου Ελληνικών Γυμναστικών και Αθλητικών Σωματείων, εποπτικό χάρτη της διαδρομής του αγώνα Kallithea Half marathon (5χιλ. & 10χιλ.) με εκκίνηση και τερματισμό την Πλατεία Νερού, εποπτικό χάρτη της διαδρομής (3 στροφές) του αγώνα Kallithea Half Μarathon με εκκίνηση και τερματισμό την Πλατεία Νερού, εποπτικό χάρτη της διαδρομής του αγώνα Kallithea Night Run με εκκίνηση και τερματισμό την Πλατεία Τζιτζιφιών καθώς και την υπ. αρ. 16/12-09-2024 απόφαση Περιφέρειας Αττικής/ Επιτροπή Αθλητισμού & Παιδείας.

Σύμφωνα με το ως άνω έγγραφο του Φιλαθλητικού Συλλόγου Καλλιθέας Μοσχάτου Ταύρου, αναφέρεται ότι:

«… *για το 2024 θα πραγματοποιηθούν στις εξής ημερομηνίες :*

*Κυριακή 22 Σεπτεμβρίου – Kallithea Half Marathon*

*Σάββατο 19 Οκτωβρίου – Kallithea Night Run*

*Παρακαλούμε πολύ όπως συνδιοργανώσουμε με τον Δήμο Καλλιθέας τις προαναφερθείσες διοργανώσεις του Συλλόγου μας.*

*Ο αγώνας δρόμου Kallithea Half Marathon, έχει Εκκίνηση και Τερματισμό την Πλατεία Νερού, διέρχεται μέσα από Κέντρο Πολιτισμού Ίδρυμα Σταύρος Νιάρχος και είναι αφιερωμένος στον «ΔΗΜΗΤΡΗ ΧΑΡΙΑΔΗ».*

*Για την διεξαγωγή του Ημιμαραθώνιου θα χρειαστούμε επίσης άδεια χρήσης των εξής δρόμων:*

*Από Επαμεινώνδα και Πεισιστράτου έως Λάμπρου Κατσώνη και Δοϊράνης από τις 07:30 έως και 11:15.*

 *Από Δοϊράνης και Λάμπρου Κατσώνη έως και Ευριπίδου και από Eυριπίδου έως*

 *και Δημοσθένους από τις 07:30 έως 14:00.*

 *Για τον Αγώνα δρόμου Kallithea Night Run θα χρειαστούμε την Πλατεία Τζιτζιφιών το*

 *Σάββατο 19 Οκτωβρίου από τις 08:30 έως τις 23:00. Ο Αγώνας θα διεξαχθεί επί της*

 *Λεωφόρου Ελ. Βενιζέλου…»*

5. Tην υπ. Αριθμ. 16/12-09-2024 Απόφαση της Περιφέρειας Αττικής/ Επιτροπή

 Αθλητισμού & Παιδείας με την οποία αποφασίζεται «… *η χορήγηση άδειας προσωρινής-*

*μερικής κατάληψης οδοστρώματος και στα δύο ρεύματα κυκλοφορίας, επί της οδού Ελευθερίου Βενιζέλου( Θησέως) στον Δήμο Καλλιθέας μεταξύ των οδών Σπάρτης έως την οδό Ισμήνης, και στα δύο ρεύματα κυκλοφορίας, για τη διεξαγωγή του αγώνα δρόμου «8ο KALLITHEA NIGHT RUN», το Σάββατο 19 Οκτωβρίου 2024, από τις 18:00 έως τις 23:00*…».

6. Το γεγονός ότι η Πλατεία Νερού και η Εσπλανάδα αποτελούν αρμοδιότητα της

 Περιφέρειας Αττικής, ενώ ο χώρος του ΚΠΙΣΝ είναι ελεύθερα προσβάσιμος από το κοινό.

7. Οι αγώνες είναι ενταγμένοι στο καλεντάρι αγώνων του ΣΕΓΑΣ. Αποτελεί μεγάλη προβολή για τον Δήμο μας καθώς είναι από τα σημαντικότερα αθλητικά γεγονότα της Αττικής με τη συμμετοχή χιλιάδων δρομέων όλων των ηλικιών.

8. **Ο Ημιμαραθώνιος Καλλιθέας «Kallithea Half Marathon» περιλαμβάνει αγώνες Δημοσίας οδού 21.1χλμ, 10χλμ, 5χλμ & 2.5χλμ**

**9. Ο Αγώνας «Kallithea Night Run**»  **περιλαμβάνει αγώνες Δημοσίας οδού 10χλμ, 5χλμ & 2.5χλμ και εισηγούμαστε ο Δήμος Καλλιθέας όπως καλύψει τη δαπάνη για την ηλεκτρονική χρονομέτρηση του αγώνα έως του ποσού των 5.000,00 συμπεριλαμβανομένου ΦΠΑ 24%.**

Αφού λάβετε υπόψη τα παραπάνω αναφερόμενα

**Παρακαλούμε**

όπως εγκρίνετε τη συμμετοχή του Δήμου μας ως συν διοργανωτή  **στον Ημιμαραθώνιο Καλλιθέας Kallithea Half Μarathon, την Κυριακή 22-09-2024 και Kallithea Night Run, το Σάββατο 19-10-2024**

 **καθώς επίσης και** παραχώρηση του δικαιώματος χρήσης των δημοτικών οδών και κοινοχρήστων χώρων, σύμφωνα με τις ακριβείς διαδρομές που αποτυπώνονται στους επισυναπτόμενους εποπτικούς χάρτες του με αρ. πρωτ.(Δήμου Καλλιθέας) 44541/16-09-2024 εγγράφου του Φιλαθλητικού Συλλόγου Καλλιθέας Μοσχάτου Ταύρου. Ήτοι:

**α)** **Για την διεξαγωγή του αγώνα Kallithea Half Μarathon, την Κυριακή 22-09-2024, τις οδούς:**

- Από Επαμεινώνδα και Πεισιστράτου έως Λάμπρου Κατσώνη και Δοϊράνης κατά τις ώρες 07:30 π.μ. έως τις 11:15 π.μ.

- Από Δοϊράνης και Λάμπρου Κατσώνη έως και Ευριπίδου και από Ευριπίδου έως και Δημοσθένους κατά τις ώρες 07:30 π.μ. έως 14:00 μ.μ.

**β)** **Για τη διεξαγωγή του αγώνα Kallithea Night Run, το Σάββατο 19-10-2024:**

 Την πλατεία Τζιτζιφιών κατά τις ώρες 08:30 π.μ έως 23:00 μ.μ.

Επίσης εγκρίνετε όπως ο Δήμος Καλλιθέας καλύψει τη δαπάνη για την ηλεκτρονική χρονομέτρηση του αγώνα **«Kallithea Night Run**» έως του ποσού **των 5.000,00 με ΦΠΑ 24%.**

Επισημαίνεται ότι για τη διεξαγωγή των ανωτέρω αγώνων στις προτεινόμενες διαδρομές και κοινόχρηστους χώρους, προϋπόθεση αποτελεί η εξασφάλιση της σύμφωνης γνώμης των κάτωθι φορέων:

1. Της Περιφέρειας Αττικής για την παραχώρηση του δικαιώματος χρήσης της Πλατείας Νερού και της Εσπλανάδας καθώς και του Ιδρύματος ΚΠΙΣΝ όσον αφορά το τμήμα της διαδρομής εντός των χώρων αυτού.
2. Του αρμόδιου τμήματος της Τροχαίας και η συνδρομή του για τη διευθέτηση της κυκλοφορίας στους επίμαχους δρόμους που θα διεξαχθούν οι εν λόγω αγώνες.
3. Του ΟΑΣΑ Α.Ε. για τη διευθέτηση της κυκλοφορίας των μέσων μαζικής μεταφοράς που διέρχονται από τις οδούς που θα γίνουν οι υπό αναφορά αγώνες.

Επίσης:

1. Η παρούσα άδεια δεν υποκαθιστά άλλες άδειες, τις οποίες οι διοργανωτές είναι

 υποχρεωμένοι να λάβουν από άλλους αρμόδιους κατά περίπτωση φορείς.

2. Οι διοργανωτές πρέπει να λάβουν την προβλεπόμενη από την οικεία νομοθεσία άδεια

 από τις κατά τόπους αρμόδιες αστυνομικές αρχές.

3. Οι διοργανωτές πρέπει να λάβουν όλα τα απαραίτητα μέτρα ασφαλείας για πεζούς και

 οχήματα όπως αυτά αναφέρονται στον Κώδικα Οδικής Κυκλοφορίας ( οδική σήμανση

 κ.λ.π.).

4. Οι διοργανωτές είναι πλήρως και αποκλειστικώς υπεύθυνοι για την τήρηση των μέτρων

 ασφαλείας όσο και για την επάρκειά τους.

Συνημμένα

-Το με αρ. πρωτ. 41761/03-09-2024 αίτημα

του Φιλαθλητικού Συλλόγου Καλλιθέας Μοσχάτου Ταύρου

- Το με αρ. πρωτ. 44541/16-09-2024 αίτημα

του Φιλαθλητικού Συλλόγου Καλλιθέας Μοσχάτου Ταύρου

Με εκτίμηση

Ο ΑΝΤΙΔΗΜΑΡΧΟΣ

ΓΕΩΡΓΙΟΣ Χ. ΜΑΡΓΩΜΕΝΟΣ

Εσωτερική Διανομή

- Γρ. Δημάρχου

- Γρ. Γεν. Γραμματέα

- Αντιδήμαρχο κ. Γεώργιο Μαργωμένο